เหตุระเบิดที่ภาคใต้ของประเทศไทย พ.ศ. 2555

เหตุระเบิดที่ภาคใต้ของประเทศไทย พ.ศ. 2555 เป็นเหตุการณ์ระเบิดที่อำเภอหาดใหญ่ จังหวัดสงขลา อำเภอแม่ลาน จังหวัดปัตตานี และเขตเทศบาลนครยะลา ตำบลสะเตง อำเภอเมืองยะลา จังหวัดยะลา เมื่อวันที่ 31 มีนาคม พ.ศ. 2555“泰 연쇄 폭탄테러 13명 사망·500명 부상(종합2보)”, 《연합뉴스》, 2012년 4월 1일 작성. 2012년 4월 4일 확인.  ผู้ก่อการร้ายซุกซ่อนระเบิดในรถยนต์และจุดระเบิดขึ้นเป็นระเบิดติดรถ ที่บริเวณชั้นใต้ดินของอาคารจอดรถโรงแรมลีการ์เด้นพลาซ่า ตำบลหาดใหญ่ อำเภอหาดใหญ่ จังหวัดสงขลา มีผู้เสียชีวิต 3 ราย บาดเจ็บ 416 ราย ส่วนเหตุการณ์ที่จังหวัดยะลา ผู้ก่อการร้ายก่อเหตุลักษณะเดียวกันที่บริเวณถนนจงรักษ์และถนนรวมมิตร เขตเทศบาลนครยะลา ตำบลสะเตง อำเภอเมืองยะลา จังหวัดยะลา มีรถยนต์ที่มีวัตถุระเบิดสองคัน แต่ไฟจากการระเบิดได้ลุกลามไปติดรถบริเวณนั้นอีกคันหนึ่งจนเกิดระเบิดขึ้น มีผู้เสียชีวิต 11 ราย บาดเจ็บ 127 ราย

 การโจมตี 
 จังหวัดยะลา 
การโจมตีครั้งแรกเกิดจากรถบรรทุกระเบิดแล่นผ่านย่านจับจ่ายสินค้าในจังหวัดยะลา ราว 20 นาทีต่อมา ระเบิดลูกที่สองที่ซ่อนอยู่กับรถจักรยานยนต์ได้เกิดระเบิดขึ้นAantal slachtoffers aanslagen Zuid-Thailand gestegen, De Aziatische Tijger, 1 april 2012  โดยหน่วยกู้ภัยได้ประชุมกันเพื่อหาที่มาของต้นกำเนิดของระเบิดRoughneen, Simon. "Muslim militants in south Thailand growing stronger." Christian Science Monitor. April 1, 2012. Accessed April 1, 2012.  หลังจากนั้นเกิดการระเบิดครั้งที่สามไปยังอาคารใกล้เคียง มีผู้เสียชีวิต 11 ราย และบาดเจ็บจากแรงระเบิดอีก 127 ราย ซึ่งการระเบิดครั้งที่สองส่งผลให้เกิดการบาดเจ็บล้มตายเป็นส่วนใหญ่Hookway, James. "Deadly Thai Blasts Follow Tense Weeks." The Wall Street Journal. April 1, 2012. Accessed April 1, 2012. 

 จังหวัดปัตตานี 
เวลา 13.15 น. หลังจากเกิดเหตุระเบิดที่จังหวัดยะลา เกิดเหตุคนร้ายลอบวางระเบิดหน้าร้านขายข้าวแกง ซึ่งตั้งอยู่หน้าสถานีตำรวจภูธรแม่ลาน อำเภอแม่ลาน จังหวัดปัตตานี เป็นเหตุให้พันตำรวจโทจิตกานต์ เกื้อก่อยอด รองผู้กำกับการปราบปราม สถานีตำรวจภูธรแม่ลาน อ.แม่ลาน จ.ปัตตานี ที่นั่งรับประทานอาหารอยู่ในร้าน ถูกสะเก็ดระเบิดบริเวณคิ้ว และใบหูขวาได้รับบาดเจ็บ

 อำเภอหาดใหญ่ จังหวัดสงขลา 
หลังเหตุระเบิดทั้งสองจุด ได้เกิดเหตุระเบิดที่ชั้นใต้ดินของโรงแรมลีการ์เด้นพลาซ่า ตำบลหาดใหญ่ อำเภอหาดใหญ่ จังหวัดสงขลา แรงระเบิดสร้างความเสียหายต่ออาคาร มีผู้เสียชีวิต 3 ราย และได้รับบาดเจ็บ 416 คน“태국 연쇄 폭탄테러 … 14명 죽고 500명 다쳐”, 《중앙일보》, 2012년 4월 2일 작성. 2012년 4월 4일 확인.  ซึ่งส่วนใหญ่มาจากการได้รับการสูดกลิ่นควัน ซึ่งมีการรายงานในเบื้องต้นว่ามาจากการรั่วไหลของแก๊ส แต่ภายหลังได้นำมาประกอบเข้ากับรถยนต์ การระเบิดนี้ได้รับการพิจารณาจากบางแหล่งข้อมูลว่า ผู้ก่อเหตุต้องการเพิ่มการจลาจล เนื่องด้วยเป้าหมายคือโรงแรมที่ได้รับความนิยมของนักท่องเที่ยวจากมาเลเซียและสิงคโปร์"Car bombs kill 13 in southern Thailand ." Hindustan Times. April 1, 2012. Accessed April 1, 2012. Dodental aanslag Thailand loopt op, destentor.nl, 1 april 2012 

 การสืบสวน 
ในช่วงแรกของเหตุการณ์ดังกล่าวยังคงมีความสับสน ในจำนวนตัวเลขผู้เสียชีวิตที่อำเภอหาดใหญ่ จังหวัดสงขลาเผยบึ้มลีการ์เดนท์พลาซ่าหาดใหญ่ ตาย 1 บาดเจ็บ 78 แม้ว่าสาเหตุเป็นที่แน่ชัดแล้วว่าเกิดจากระเบิดติดรถ แต่การสืบหาคนร้ายเป็นไปอย่างยากลำบากเพราะรถยนต์ที่ใช้ก่อการเป็นของโจรกรรมมาอีกทอดหนึ่งและใช้ป้ายทะเบียนปลอม อย่างไรก็ตามตำรวจได้สืบและจำกุมคนร้ายที่จังหวัดยะลาได้จำนวน 3 รายรวบมือวางระเบิดที่ยะลา เป็นชาวมาเลเซีย 2 ราย ชาวไทย 1 ราย ส่วนที่อำเภอหาดใหญ่ตำรวจได้ออกหมายจับคนร้ายและตั้งรางวัลค่าตามกล้องวงจรปิด และจับกุมผู้ต้องสงสัยได้เป็นที่เรียบร้อยแล้ว

 ผลกระทบ 
เหตุการณ์นี้ส่งผลกระทบต่อเศรษฐกิจการท่องเที่ยวของจังหวัดสงขลา โดยสุรชัย จิตภักดีบดินทร์ ประธานหอการค้าจังหวัดสงขลา เปิดเผยว่าประมาณการความสูญเสียทางเศรษฐกิจหลังเกิดเหตุระเบิดขึ้นในอำเภอหาดใหญ่คาดว่าจะสูงถึง 800 ล้านบาท เนื่องจากนักท่องเที่ยวชาวไทยยกเลิกการเดินทางทั้งหมดหอการค้าจังหวัดสงขลาประเมินคาร์บอมบ์หาดใหญ่สูญ 800 ล้านบาท ส่วนที่จังหวัดยะลาประเมินผลกระทบเบื้องต้นบ้านเรือนที่ได้รับความเสียหายถูกเพลิงไหม้ มีจำนวน 35 หลัง รถยนต์ได้รับความเสียหาย 11 คัน และรถจักรยานยนต์ 18 คัน

ผู้ว่าราชการจังหวัดสงขลา ยอมรับเหตุระเบิดที่โรงแรมลีการ์เดนส์พลาซ่า เกิดจากความบกพร่องของเจ้าหน้าที่ จึงเตรียมปรับแผนรักษาความปลอดภัย เพื่อสร้างความมั่นใจแก่ประชาชน และนักท่องเที่ยวผู้ว่าราชการจังหวัดสงขลา ยอมรับเหตุคาร์บอมบ์ เกิดจากความบกพร่องของ จนท. เจ้าหน้าที่เทศบาลนครหาดใหญ่เปิดเผยว่า ไม่มีรถกระเช้าที่สูงพอในการช่วยเหลือ รวมทั้งโรงแรมไม่มีลานจอดเฮลิคอปเตอร์ไฟไหม้ห้างหาดใหญ่พบแล้ว 3 ศพ พบหลักฐานต้องสงสัยคาร์บอมบ์ ต่อมาเทศบาลนครหาดใหญ่ได้ส่งรถกระเช้ามา 1 คัน แต่ความสูงของกระเช้าแค่ตึก 4 ชั้นซึ่งไม่เพียงพอต่อความต้องการในเหตุการณ์ที่เกิดขึ้น

เหตุการณ์นี้ยังส่งผลกระทบต่อความเชื่อมั่นของชาวต่างชาติ เช่น เหตุการณ์การประชุมองค์กรผู้นำเยาวชนอาเซียนที่จัดที่จังหวัดปัตตานีมีเยาวชน 4 ชาติ ขอยกเลิกการเดินทางมาเข้าร่วมประชุม เพราะกลัวไม่ปลอดภัยและประชาชนในพื้นที่เสียความเชื่อมั่นในการปฏิบัติงานของเจ้าหน้าที่โดยรวมเยาวชน 4 ชาติไม่ประชุมปัตตานี

นอกจากนี้ วันที่ 4 เมษายน พ.ศ. 2555 รถไฟฟ้ามหานคร สายเฉลิมรัชมงคล ได้ดำเนินการให้ใช้วิธีรักษาความปลอดภัยขั้นสูงโดยให้ตรวจกระเป๋าทุกใบและตรวจรถยนต์อย่างละเอียดทุกคันที่เข้ามาภายในที่จอดรถ ที่ท่าอากาศยานหาดใหญ่ ว่าที่เรืออากาศโท อนิรุทธิ์ ถนอมกุลบุตร กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) เปิดเผยว่าท่าอากาศยานหาดใหญ่ยังคงมาตรการรักษาความปลอดภัยไว้ที่ระดับ 3 ซึ่งเป็นระดับที่ให้ความเข้มงวดทอท.สั่งทุกสนามบินคุมเข้มความปลอดภัย กันเหตุวินาศกรรม ด้านผู้บัญชาการตำรวจแห่งชาติได้สั่งให้ตำรวจทุกนายดูแลความปลอดภัยให้กับประชาชนช่วงเทศกาลสงกรานต์"เพรียวพันธ์" สั่งคุมเข้มรับสงกรานต์

 อ้างอิง 

 ดูเพิ่ม 
 ความไม่สงบในชายแดนภาคใต้ของประเทศไทย

 แหล่งข้อมูลอื่น 

หมวดหมู่:การสังหารหมู่ใน พ.ศ. 2555
หมวดหมู่:การโจมตีด้วยระเบิดแสวงเครื่องในประเทศไทย
หมวดหมู่:ประเทศไทยในปี พ.ศ. 2555
หมวดหมู่:การก่อการร้ายใน พ.ศ. 2555
หมวดหมู่:ความไม่สงบในชายแดนภาคใต้ของประเทศไทย
หมวดหมู่:เหตุการณ์ในจังหวัดปัตตานี
หมวดหมู่:เหตุการณ์ในจังหวัดยะลา
หมวดหมู่:เหตุการณ์ในจังหวัดสงขลา
หมวดหมู่:อำเภอหาดใหญ่
หมวดหมู่:อำเภอเมืองยะลา
หมวดหมู่:อำเภอแม่ลาน